LidanRubinov/Halacha-QA huggingface dataset:
שאלה: סתימה בבית משותף: לכבוד הרבנים! בבית המשותף בו אני גר התגלתה סתימה בביוב המרכזי. בעל המקצוע שהזמנו הסביר שהבעיה היא במגבונים לחים שהושלכו בשנתים האחרונות לביוב וסתמו אותו ברצוני לשאול, לפי דין תורה: 1. מי חייב בת הנזק- בעלי הדירות שבבניין או השוכרים בפועל? 2. במגבונים לחים משתמשים רק דיירים שיש להם ילדים קטנים. לחצי מהדיירים בבניין יש ילדים קטנים ולחצי- אין (כך שבטוח שהתקלה לא נוצרה על ידם ), איך צריך להתחלק הת? 3. בשנה האחרונה שני דיירים עזבו את הבניין ומכרו את דירותיהם לאחרים. האם גם הם חייבים להתשתתף בת או שרק בעלי הדירה הנוכחים?
תשובה: 1.השוכרים הם החייבים בת הנזק, על פי מנהג הדיירים בימינו, שהת על תקלות שנוגעות לשימוש השוטף בבית מוטלים על השוכר. 2.אם חלק מהדיירים מודים שהם גרמו למגבונים לסתום את צנרות הביוב, הת מוטל עליהם, (מצד מנהג הדיירים) אם כולם מכחישים קשר לעניין, הת מוטל על כל דיירי הבניין. 3.הת מוטל על מי שהיה בעל הדירה בזמן שארע הסתימה ודיירי הבניין החליטו לגבות ת עבור התיקון. הרב מרדכי גרוס.
שאלה: קמח מצה חמץ: ב"מקראי קודש" של הרב הררי מובא שכשרות קמח רגיל, לפסח תלויה באופן ההכנה שלו והדבר משתנה מעת לעת, ונכון להיום (לפני מס שנים) קמח רגיל הוא חמץ גמור. יש ברשותינו קמח מצה ומודגש בגדול שהוא חמץ. האם הוא חמץ גמור (ואז אינני רוצה למכרו אלא לבערו), או שהכוונה שהוא לא כשר לפסח כי לא הקפידו את כל ההקפדות הראויות ולכן רשמו שהוא חמץ, אך בעצם הוא כשר לפסח (ואז ראוי למכרו בגלל הספק, אבל אין צורך לבערו)?
תשובה: ב"ה שלו-ם וברכה, קמח רגיל הוא בחשש חמץ כי מרטיבים את החיטה לפני הטחינה. קמח מצות שנעשה ממצות טחונות כאשר מאפיית מצוות משווקת אותו ותאריך עשייתו הוא בין סוכות לפסח הוא נעשה ממצות של פסח. כאשר הוא נעשה ממצות חמץ יש בו חשש חמץ כי לא מנקים את קו הייצור משאריות חמץ בזמן ייצורו. שנזכה לאכול השנה מהזבחים והפסחים, הרב חגי בר גיורא
שאלה: מזוזה בחממת חסה: לרב דוד חי הכהן, למנהג הבא"ח והספרדים, האם מבנה חממה, שיש גדולי חסה וצמחים, חייב במזוזה כמו בית התבן שחייב או שלא נקרא בית?
תשובה: חממה היא כמו גינה- מיועדת לגידול ירקות ולא דומה לבית אוצר המאחסן ציוד- לכן איננה חייבת במזוזה.
שאלה: האם מותר לשאול על עתידות: לכבוד הרב, האם מותר לשאול על עתידות?
תשובה: אסור בהחלט, תמים תהיה עם ה' אלוקיך. התהלך לפני ויהיה תמים. בכוח התפילה אפשר לשנות דברים עתידיים.
שאלה: סבי לא אכל מצה שרויה: לרב אני נשוי כמה שנים ומתברר שדור סבי לא אכלו מצה שרויה, האם מנהגם מחייב אותי?
תשובה: מדינא דגמרא והשולחן ערוך מותר לאכול מצה שרויה. והמ"ב כתב לא ללעוג על הנוהגים כך. אך זוהי חומרה גדולה ובמציאות אפיית המצות בימינו החשש לכך פחת. לעצם שאלתך: כיון שמזמן נישואיך לא נהגת בו (גם עם הוריך נהגו בו), אינך חייב לנהוג מנהג זה, ובוודאי כשלא נהגו בו הוריך.
שאלה: אישור מרופא לגבי ימי חופש: האם אסור לא להגיד אמת לרופא ולבקש ממנו אישור גם אם זה לבית ספר ולא לעבודה? נניח שאני לא רוצה ללכת לבית ספר או לעשות מבחן וצריכה אישור מרופא על זה מותר לי להגיד לו שלא הרגשתי טוב למרות שכן הרגשתי טוב? מראש : ) השאלה נשאלה בהמשך לשאלה "ימי מחלה שלא השתמשתי בהם"
תשובה: לשואלת תורתנו מחנכת אותץנו להתרחק מדבורים שאינם טהורים ומדוייקים. הדבר אמור לגבי כל דיבור שאינו אמיתי, ואפילו כשאין בו גרימת הפסד או נזק לאדם אחר. וכך נאמר בנביא "למדו לשונם דבר שקר העווה נלאו". ולמדו מכאן שכל דיבור כזה שיש בו "גניבת דעת" הבריות צריך להתרחק ממנו. במקרים שהדיבור גורם להפסד ממוני של אדם אחר יש בכך איסור גמור מן התורה שנאמר "לא,תשקרו איש בעמיתו". על כן לעצם השאלה הדין הוא שאין להוציא דבר שקר על-מנת לחסוך מבחן או ימי לימודים. ואני מברכך שיהיו לימודייך מבורכים ובריאותך שלמה תמיד. הרב נריה אברהמי
שאלה: האם קמח חמץ? : האם הקמח הנמצא בשוק חמץ וצריך לחסלו או למוכרו, או נתן להצניעו כדין קיטניות?
תשובה: ב"ה שלו-ם וברכה, לפני שטוחנים את החיטה מרטיבים אותה והיא נשארת רטובה בין 3-9 שעות. קמח של מצות לא מרטיבים את החיטה. מכאן שיש חשש גדול שחיטה של קמח רגיל החמיצה. לכן אין להשאיר את הקמח בבית בפסח או למוכרו לנוכרי, למי שנוהג למכור גם חמץ. שנזכה לאכול השנה מהזבחים והפסחים, הרב חגי בר גיורא
שאלה: להסיר מזוזה מבית בשיפוץ: אבקש את הכרעת הרב אריאל. מי שמשפץ את דירתו ובנתיים יגור 6 חודשים בבית אחר. האם מותר לו לקחת את המזוזות מהבית שעומד לשיפוץ בזמן השיפוץ בבית לא יגור אף אחד ולשים בבית שיגור שם 6 חודשים? התוספות ב"מ קא כותבים שהסכנה להוציא מזוזות כי משאיר את הדיירים בלי מזוזה, וכאן זה לא שייך. אך הריטב"א כותב: כיוון שחלה קדושה בבית זה אין לו לסלקה. מה הדין בשאלתינו?
תשובה: אם יש לחשוש שבזמן השיפוץ המזוזות עלולות להיפגע, ובפרט אם יצבעו את הדלתות, יש להסירן גם לדעת הריטב"א. אך כמדומני שהפוסקים לא הביאו את דעתו.
שאלה: מצה קשה ורכה לאשכנזי ומצה משעורה ומשבולת שועל: האם האשכנזים נוהגים דווקא לאכול מצה קשה ולא רכה (כמו פיתה) ומדוע? האם מותר ומקובל שאשכנזי יוכל מצה רכה? לא ראיתי מצות העשויות משיבולת שועל ונאמר לי שהמצות נאפות מחיטים ושיבולת שועל היא סוג של שעורה ורציתי לשאול מדוע דווקא חיטים והרי העומר המוקרב בדיוק בפסח עשוי משעורה שהוא מאכל בהמה? ישר כח
תשובה: וברכת ד' דעת הרמ"א (סי' תס סעי' ד) שיש לעשות מצות רקיקין ולא בעובי, דבר זה גורם לקושי המצה. ועל כן הנוהגים כרמ"א (בני אשכנז) אינם יכולים לאכול מצות רכות, אלא א"כ חולה או ילד קטן וכדו'. לגבי שעורה, כיוון שיש ויכוח מהי השעורה, על כן לכתחילה אין לעשות משבולת שועל אלא לחולי צליא"ק וכדו' (עיין באהלי תורה או"ח). לכשיבנה המקדש ונדע מהי השעורה האמיתית נעלה ונקרב עומר שעורים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תפילה נגד מכת הארבה: איזו תפילה מתאימה נגד מכת הארבה
תשובה: בלאו הכי, בגלל הבצורת בתקופה האחרונה, ראוי להוסיף את התפילה "ועננו בורא עולם" בשומע תפילה. יש בה רשימה של פגעים, ל"ע, ביניהם חיות רעות. אפשר להוסיף להן גם ארבה או להתכוון בחיות רעות על הארבה.
שאלה: דברי הרב שי פירון: הרב שי פירון פרסם הודעה: פורום כיפה עוסק בשאלות הלכתיות ובתשובות של ההלכה לנושאים שונים. המענה שנתן הרב פירון הוא המענה שנותנת ההלכה, ואינו מייצג את עמדותיו האישיות. בנושא מכירת הדירות לערבים: הרב פירון אינו עומד מאחורי הפסיקה ההלכתית בנושא, ופועלו בשנים האחרונות לקירוב לבבות בין ערבים ליהודים עומד כהוכחה ניצחת לכך. - האם בעיני כ"ת זו עמדה לגיטימית? (כוונתי לאמירה ש"המענה שנותנת ההלכה אינו מייצג את עמדותיו האישיות") - במידה ולא, האם כ"ת רואה ערך שרבנים ימחו על אמירה זו? ולמה? - האם אמירה זו משפיעה על ההתייחסות לאומרה? (האם הוא רב? האם הוא אורתודוקס? האם הוא ירא שמים? האם הוא כופר?)
תשובה: איני מבין מה השאלה כלל. ההלכה לא אוסרת השכרת דירה לגוי, חוץ מגוי שיכניס ע"ז לבית. למוסלמי אין איסור כלל. מכירת דירות היא שאסורה משום לא תחנם. אך כבר הרב הרצוג סבר שאם המדינה מקנה זכויות למיעוטים אין למנוע מהם קניית דירות אלא א"כ יש להם כוונה להשתלט עלינו.
שאלה: תפילה קודם הלימוד: א) לגבי התפילה קודם הלימוד ("יר"מ או"א שלא אכשל בדבר הלכה וישמחו."), האם אומרים אותה לפני לימוד בבימ"ד ביכנ"ס דווקא או שזו תפילה השייכת ללימוד תורה בכל מקום? ב) הייתי רוצה לדעת באופן כללי לגבי תפילה זו, כגון: האם יש חובה לאמרה, מה מקורה, מה ההבדל בינה לבין ברכת התורה בברכ השחר וכו? ויום טוב
תשובה: א. לימוד תורה בכול מקום. ב. טוב לאומרה,אינה חובה, מוזכרת בגמרא כתפילתו של רבי נחוניא בן הקנה ברכות כח,ב
שאלה: התחזקות: בס ד כבוד הרב,אני ברוך השם משתדל ויש לי אחות חרדית ובעלה אברך אז ככה שאנחנו ברוך ה במקום טוב ואשמח אם תוכל לעזור לי השאלה נשאלה בהמשך לשאלה אישית
תשובה: ב"ה שמחתי מאוד לראות שיש לך הכוונה טובה. לפי ההלכה, אסור לאדם ליהנות מחילול שבת של יהודי. לכן, כאשר יהודי הדליק את המכשיר - אסור להסתכל בו, וגם אם יהודים מסריטים ומפעילים מכשירים בשבת אסור ליהנות מיכך. לכן קשה מאוד להקל בדברים אלו. נסה למצוא תחליפים, ואם לא תמצא חזור אלי ואבדוק שוב מה אפשר לעשות. הרב יצחק גרינבלט.
שאלה: עירוב חצירות עם אנשים חילוניים: אנחנו גרים בבניין מגורים משותף שרובו אנשים חילוניים. האם צריך עירוב חצירות כדי להתיר את הטלטול מהבית לחדר המדרגות שלכאורה נידון כמבוי? אם כן, איך עושים זאת עם אנשים חילוניים?
תשובה: צריך לשכור מהם את הרשות
שאלה: פדיון הבן בערב שביעי של פסח: התינוק נולד ביום שישי יט באדר בשעה 17:00 בערך. יום ה-31 יוצא ב-כ בניסן. מדובר על אשכנזים. האם אפשר לעשות את הפדיון במוצאי שבת? אם לא, האם אפשר לעשות את הפדיון בבוקר אף שלא יעברו 29 וחצי ימים ותתשצ"ג חלקים? עדיף לדחות לאסרו חג בבוקר?
תשובה: : לא כדאי לעשות במוצאי שבת. לא לדחות לאיסרו חג. לעשות בערב שביעי של פסח בבוקר. אז כבר יעברו 29 יום וחצי.
שאלה: ספק דאורייתא לחומרא: דברתי עם תלמיד חכם אחד והוא אמר שלדעתו כל מחלוקת שאין לה הכרעה ברורה מהש"ס צריך לנהוג בה כדין ספק דאורייתא לחומרא וספק דרבנן לקולא, לדוגמא מצת מכונה - נחלקו בזה גדולי עולם ולכן חובה על כל יהודי להחמיר בזה מדין ספק דאורייתא לחומרא. אותו רב הסתמך על הרמב"ם בהל ממרים (פ"א ה"ה). כמו כן, לדעתו אסור לאדם להסמך על דעת הגרע"י לגבי מצה עשירה משום שיש כאן ספק דאורייתא לחומרא. אני השבתי לו שאם יש קבוצה של ת"ח מובהקים שמקילים ניתן לסמוך עליהם, הבאתי דוגמאות לדברי: בישול אחרי בישול בלח לדעת הרמ"א שמותר לחמם כל עוד שלא הצטנן לגמרי, למרות שמדובר על ספק דאורייתא. אותו רב נוהג לעלות להר הבית ואמרתי לו שיש כאן ספק דאורייתא לחומרא הרי לא לכל הדעות אבן השתיה היא מקום קה"ק ואין אנו יודעים בוודאות את מקום המקדש ולכן ספק דאורייתא לחומרא. הרב השיב על טענותי שלמעשה נהגו ישראל לסמוך על הרמ"א כעל פסק דין ברור (אע"פ שלדעתו אין זה נכון) וממילא אין כאן הוכחה לדברי. אשמח לשמוע את דעת הרב בצירוף מקורות לדבריו ששם מפורש לגבי כלל פסיקה.
תשובה: יש מסורות פסיקה שונות. הפסיקה של חלק מהפוסקים היא באמת מדגישה את השאלה של רוב ומיעוט בין הפוסקים. במקום שאין רוב ברור אז יש להכריע בדאורייתא לחומרה ובדרבנן לקולא. היתה מסורת פסיקה ששמה דגש גדול על מנהג ישראל ומנהג בתי דין בישראל. המנהג יכול להכריע גם בספקות שהם מהתורה. ויש צורת פסיקה ששמה יותר דגש על כפי ראות עיני הדין והפוסק.
שאלה: חפץ שהושאר זמן מה: ישנו בגד שהושאר בחדר (מחשבים ציבורי במדרשה) כבר תקופה ארוכה, אנשים באים והולכים ונראה כאילו אינו שייך לאף אחד, הבגד נראה כאילו נזרק על הספה. האם מותר לקחת אותו?
תשובה: יש לתלות מודעת השבת אבידה, ואם לא יפנה המאבד ויעבור זמן סביר שנראה שיותר לא יפנה, אפשר לרשום בפנקס את פרטי הבגד ואת שומת שוויו, ואז ניתן להשתמש בו, ואם יום אחד יבוא המאבד יש לשלם לו את שוויו.
שאלה: מזוזה מהגינה לבית: לרב דוד חי הכהן, למנהג השו"ע הבא"ח והספרדים, מי שגר בקומת קרקע ויש לו כניסה מרה"ר לביתו. לפני הבית יש לו גינה פרטית שאי"א להכנס אליה מהרחוב אלא נכנסים אליה רק מהבית. האם ישים את המזוזה בימין הגינה לבית או בימין הבית לגינה?
תשובה: כיון שאין כניסה אחרת לגינה יש לשים בימין היציאה לגינה. אך אם יש מהבית שני פתחים לגינה יש לחזור לימין הבית.
שאלה: עוגיות פפושדו בפסח: מה דינם של עוגיות פפושדו? האם מותר לאכול אותם למרות הפיקפוקים בהם שנה שעברה?
תשובה: ב"ה שלו-ם וברכה ברצוני להדגיש שעוגות מצה עשירה גם על פי הפוסקים המתירים זה לא מהדרין בגלל הסיבות הבאות: א) הקמח לא שמור משעת קצירה ב) קיימת מחלוקת אם מי פרות מחמיצים ג) התנור משמש במשך השנה לחמץ וקשה להגיע לליבון חמור לסרט של התנור שעליו מונחות העוגיות  לכן לא מכשירים תבניות  ד) בעוגיות משתמשים בדרך כלל בסוכר שתהליך הפקתו משתמשים במים ויש שחוששים לכך שזה יגרום לחמוץ למרות שמיבשים את הסוכר. שנזכה לאכול השנה מהזבחים והפסחים הרב חגי ברגיורא
שאלה: חיטה מלאה אורגנית להנבטה: אני מגדל במגשים בבית עשב חיטה מחיטה אורגנית מלאה ע"מ לשתות את המיץ לאחר טחינת עשב החיטה. כשר או חמץ?. וחג שמח
תשובה: וברכת ד' אם אתה סוחט רק את הירק אין בעיה, אולם אם אתה סוחט גם את גרעין החיטה שהיה מונבט במים, אין להשתמש במיץ בפסח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לגעת בבנים דרך חולצה: האם לגעת בבנים דרך חולצה או דרך משהו שלא יהיה ממש הגוף שלך יותר טוב מסתם לגעת? השאלה נשאלה בהמשך לשאלה "קשה לי לשמור נגיעה מבנים"
תשובה: : יותר טוב, אבל בכל אופן אסור. כל עוד שניתן להרגיש האם יש נגיעה או שאין נגיעה זה נחשב כמגע. אולם מה שניתן להפחית באיסור תמיד נחשב. הקב"ה מדקדק על כל חלקיק מחשבה ומעשה טוב.
שאלה: תליית תפילת כלה בחדר שינה: יש לנו מהחתונה לוח עליו נכתבה "תפילת כלה", ורצינו לתלותו בחדר השינה שלנו. האם יש בכך בעיה?
תשובה: : אם זו תפלה ללא שכתוב שם שם ה' מותר.
שאלה: לימודי רפואה לבת כהן: אני בת כהן ומעוניינת בלימודי רפואה. לימודים אלו כוללים שיעורים בהם מנתחים גופות של אנשים למטרת לימוד. האם יש בעיה? ובכלל, האם בנות כהנים נכללות באיסור הכהנים להיטמא למתים?
תשובה: מה שהתורה אסרה להיטמא למתים זה רק כהנים זכרים (כולל בעלי מום). בנות כהנים אינן מצוות על כך ולכן אין בעיה.
שאלה: חוות דעת באתרי קניות - האם יש בזה לשון הרע?: לכבוד הרב! ישנם אתרי צרכנו באינטרנט בהם אפשר להשוות מחירים לדוג אתר זאפ. באתר ניתן להשוות מחיר בחנות אחת לעומת אחרת וכן לראות חוות דעת של גולשים שרכשו בחנויות השונות - החוו"ד הן על האיכות, השירות וכדו. באופן הזה, הצרכן יכול לגב תמונה מסויימת האם כדאי לו לבצע עסקה דרך חנות זו או אחרת. שאלתי: אם בצעתי עסקה בחנות מסויימת והתאכזבתי מהשירות האיכות וכדו, האם מותר לי לכתוב זאת בחוות הדעת של הגולשים או שיש בכך איסור לשון הרע? אציין שזה מקובל ונפוץ ברשת האינט ומשמש כלי יעיל לצרכנות הוגנת (אף סוחר לא רוצה שיכתב ששירותו רע וכדו.)
תשובה: חוות דעת   משוב כנה - אין בו משום לשון הרע.
שאלה: מגבונים לחים בפסח: לכבוד הרב! האם יש איסור להשתמש במגבונים לחים בפסח היות ויטמין e המופק בד"כ מנבט חיטה?
תשובה: ב"ה ג' ניסן תשע"ג שלו-ם וברכה ויטמין e צמחי מופק מנבט חיטה לכן נוהגים לא להשתמש בו בפסח. למרות זאת אפשר להשתמש במגבונים בגלל הטעמים הבאים: א) קיים גם ויטמין e סנטתי שלא עשוי מנבט חיטה לכן לא ברור שהויטמין במגבונים עשוי מחיטה. ב) נוסף לכך יש המתירים את הויטמין מחיטה משום שהוא נמצא בתוך השמן של הנבט חיטה ושמן לא מחמיץ. ג) הנוזל של המגבונים נפסל מאכילת כלב. שנזכה לאכול השנה מהזבחים והפסחים הרב חגי בר גיורא
שאלה: הפקר בפירות העץ: הרב אם אני רוצה להפקיר את פירות עץ הלימון שברשותי לכל אדם שיוכל לקטוף כרצונו, האם אני צריך לעשות זאת בפני שלושה? כמו כן האם צריך להפקיר את הפירות בכל עונה מחדש? השאלה נשאלה בהמשך לשאלה "הפקרת פירות לעניין מעשרות"
תשובה: וברכת ד' לכתחילה יש להפקיר בפני ג', למרות שאם הפקיר בינו לבין עצמו גם יצא, אבל כדי שהכל ידעו שהעצים הם הפקר עדיף לעשות בפני ג'. עדיף להפקיר כשיש כבר חנטי פרי בעולם. ולכן עדיף בכל עונה בשעת החנטה או אחריה מעט להפקיר את הפירות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: עקבות גלוטן בפסח וקמח: מה דינם של מוצרים שברכיבים לא כתוב שמכילים גלוטן אך באזהרות לאלרגים כתוב שעשוי להכיל גלוטן (או עקבות מזרעיים של גלוטן)? האם אפשר למכור או שצריך לבער? שאלה נוספת, קמח סגור בשקית - האם צריך לבער? והאם יש הבדל בין קמח מלא לקמח לבן?
תשובה: מכיון שכמות הדגן קטנה מותר למכור קמח מוכרים
שאלה: מזוזה ביציאה מחנות: אבקש את הכרעת הרב דוד חי הכהן, למנהג הספרדים. חנות שיש בה שני פתחים. פתח אחד שבה נכנסים הקונים לחנות והפתח השני ממנו יוצאים הקונים אחרי גמר קנייתם, ושם יושב גם שומר שבודק אם הקונים שלמו. 1- האם הפתח השני חייב במזוזה? 2- ואם כן,באיזה צד לשים את המזוזה?
תשובה: הפתח חייב במזוזה כיון שהוא פתח הבית. אמנם אעפ"י שבעיקרו מיועד ליציאה אבל מסתמא לבעלי המקום משמש גם לכניסתם ולכן יש לקבוע מזוזה בימין הנכנסים.
שאלה: מזוזה בחדר מכוניות: אבקש את הכרעת הרב אריאל. ליד בנין מגורים יש מבנה מקורה עבור חניית המכוניות. האם מבנה זה חייב במזוזה,כמו בית האוצר ובית העצים שחייבים במזוזה?
תשובה: אם מדובר במבנה בן 3 קירות בלבד, אין צורך במזוזה. ואם הוא נסגר בקיר הקדמי אך המבנה אטום ללא חלונות, אין אפשרות לגור בו והוא פטור ממזוזה.
שאלה: הפרשת תרומות ומעשרות במהלך הכנת יין: אני מכין יין בביתי. קונה את הענבים ומיצר את היין. רציתי לשאול לגבי הפרשת תרומות ומעשרות האם יש חיוב להפריש מהענבים שרכשתי גם אם בעל הכרם הפריש? והאם לאחר הפרשת הענבים יש להפריש גם מהיין עצמו? ומה הדרך לעשות זאת?
תשובה: וברכת ד' אם בעל הכרם הפריש כבר מהענבים אין צורך לחזור ולהפריש מהיין. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: תשובה על חטא: לכבוד הרב. אני חזרתי בתשובה לא מזמן ורציתי לשאול שאלה לגבי בנאדם שממש חשוב לי שאינו שומר תורה ומצוות. האם בנאדם שלא שומר שבת ובעברו עשה חטא חמור יכול לחזור בתשובה רק על החטא שעשה ללא קשר לשמירת השבת? האם עדיין יתחשבו בו בשמיים אם יש בו צער על אותו עוון? האם הוא יכול לעשות תיקון בעיניין ללא שבת?.שוב פעם כל זאת למרות שאינו שומר שבת.ועוד שאלה בנושא אחר.לגבי בן מזכה את האבא.זה רק לאחר פטירת האב או שבן מזכה את האבא אפילו אם האבא חי והוא חילוני.? מראש וסליחה שאני גוזל מזמנך.
תשובה: ב"ה לך. מאוד שמחתי לקרוא על התהליך הנפלא שעברת. לחזור בתשובה זה דבר ממש נפלא, ואני בטוח שאתה מרגיש זאת, ואברך אותך שתמיד תזכה להיות בעל תשובה, שתמיד תזכה להתקדם ולגלות עוד ועוד את הדברים הנפלאים של היהדות. חשוב מאוד לדעת, שה' יתברך נתן לנו מתנה נפלאה, שאדם שחטא יכול לתקן את מה שהוא עשה. למרות שמה שנעשה הוא כבר מציאות ברורה, יש אפשרות לתקן, ה' מאמין בנו ורוצה אותנו ולכן הוא יתברך נותן לנו תמיד את הפתח לחזור ולתקן. כך גם לגבי תיקון מעשים כאלו או אחרים שלנו. כל מה שאדם זוכה לחזור בתשובה עליו יש לו זכות עצומה. פעמים רבות אדם יכול לחזור בתשובה לא בבת אחת אלא לאחר זמן, ככל שהוא משקיע הוא זוכה להתקדם, בהתחלה לתקן מהו אחד ולאחר זמן להמשיך ולתקן עוד ועוד דברים. התפקיד שלנו הוא לחזק ולעודד את מה שאפשר, ועל ידי כך להגיע גם לדברים אחרים שהאחר עוד לא מרגיש שהוא מסוגל לתקן אותם. לכן המשימה שלך היא לחזק את האחרים, לתקן מה שהם מסוגלים, ולאחר מיכן להמשיך מכך הלאה. בברכת הצלחה רבה הרב יצחק גרינבלט.
שאלה: מכירת חמץ לבחור ישיבה: השארתי דברים שהם לא בטוח חמץ גמור סגורים ונעולים בארון שלי בישיבה' האם אפשר למוכרם במכירת חמץ? (אל עף שזה כאילו בשטח הישיבה)
תשובה: החמץ שלך לא שייך לישיבה אלא לך אך לדבריך לא מדובר בחמץ ממש אתה יכול למוכרו
שאלה: אולי שרטתי את הרכב: כשחניתי יש סיכוי שנצדמתי לרכב למרות שזה לא נראה כך ואם היו שואלים אותי היה מרחק מהרכב החונה, לא לקחתי סיכון ולא המשכתי בחניה. לאחר שירדתי מהרכב ראיתי שיש באיזו פינה של הרכב השני שריטה, אני לא יודע אם הרכב שלי היה באיזור של השריטה הזאת ואם זה ממני. מה עליי לעשות? הרי אולי השריטה הגיעה ממישהו אחר והוא ינסה לתפוס על זה טרמפ?
תשובה: הינך פטור מלשלם כמבואר בשו"ע חו"מ סימן עה סע' י, שאם הנתבע בא מעצמו (התובע אינו יודע) ואומר איני יודע אם נתחייבתי פטור אפילו מלצאת ידי שמים. מעבר לכך לא על כל סריטה צריך לשלם, כמבואר בתשובות אחרות כאן, וכן בשיעור באתר על שומת שריטות.
שאלה: אוכל כשר לפסח לתרנגולים וכו': למרות שאני כל שנה קונה תערובת מיוחדת לתרנגולים לפסח מדוחן או תירס אני מוצא בתוך התערובת הרבה חיטים שלמות וחצויות. החשש לי שהחיטים או קמח החיטים יורטב בפסח ע"י התרנגולים ויתכן שבתוך הכלי של האוכל החיטים או הקמח יהפכו לחמץ בפסח.
תשובה: ב"ה שלו-ם וברכה אני מציע שבמכירת החמץ תכלול גם את התערובת, תרנגולים ואת המקומות שבהם יש חשש שימצא החמץ. על ידי כך החמץ לא ימצא ברשותך ולא תהנה ממנו בפסח. יש למכור את הקרקע מתחת לחמץ רק 3 טפחים כדי למעט במכירה לנכרי. תערובות לחות לפרות יש לקנות לפני הפסח כדי שהחמץ יתבטל לפני הפסח. שנזכה לאכול השנה מהזבחים והפסחים הרב חגי בר גיורא
שאלה: פלאפון עם אינטרנט: אשאל את הרב ללא כל קשר לבתי ספר או לילדים, אלא למבוגרים אשר בוחרים את עיסוקם היומיומי באופן עצמאי. האם מותר להחזיק פלאפון עם אינטרנט? בפרט היום כאשר הסמארטפונים הציפו את השוק ולכולם יש איזה מחשב קטן בכיס עם אינטרנט ועם גישה לכל הזוהמות הנוראיות ביותר? האם אין כאן שום איסור הלכתי? השאלה נשאלה בהמשך לשאלה "טלפונים ניידים בבית הספר"
תשובה: אין להשתמש באינטרנט שאינו חסום כגון ע"י רימון בזמן הלמודים הילדים אינם צריכים בכלל פלאפון גם אם הוא כשר. הוא מפריע לריכוז בלימודים ולקשר החברתי ביניהם
שאלה: מזוזה בחדר עם 3 קירות: לרב דוד חי הכהן הבא"ח, כי תבוא, יג, כותב, שחדר שיש לו 3 קירות וברוח הרביעית אין שם קיר, חייב במזוזה. אך במעשה ניסים, כד, כותב, שהמנהג בבגדאד לא לשים מזוזה בכזה חדר. מה עושים למעשה?
תשובה: יש לקבוע מזוזה בלי ברכה.
שאלה: שירת נשים ובנות: לכבוד הרב, רציתי לשאול: כשאישה שרה- לאיש אסור לשמוע אותה או שאסור לו לראות אותה? לא הבנתי את הסוגיה הזו. כתוב: "קול באישה ערווה", אז הבעיה היא בקול האישה? אני בת 12 (לאחר בת מצווה), מותר לי לשיר מול משפחה, או סתם כך בחדר? אשמח אם תוכל לענות לי בהקדם.
תשובה: : האיסור הוא לשמוע קול אישה. גם אם לא רואים אותך אם שומעים את קולך. יש פוסקים שאסרו רק אם מי ששומע יודע מי עומד מאחרי הקול ומכיר את האישה ששרה. אבל לא צריך לראות. בכל אופן זה לא אוסר עליך לשיר בחדרך. את יכולה לשיר בחדרך להנאתך והאנשים בחוץ לא ישימו לב לכך או יסתדרו בצורה אחרת.
שאלה: שינוי שם נורמולוגי: חברתי שינתה את שמה בהוראת נומרולוגית. את השינוי היא לא עשתה בטקס כלשהו, אלא פשוט השתמשה בשם החדש עד שהשתרש (כבר עשרות שנים). היא מעוכבת הריון כבר שנים רבות ורוצה שנתפלל עליה, עלתה השאלה, באיזה שם להשתמש כשמתפללים עליה. בשמה המקורי או הנוכחי? מה תוקפו של השם החדש?
תשובה: ראשית יש לדעת שלא טוב עשתה ששינתה בלי לשאול תלמיד חכם. אבל עכשיו שכבר היא מוכרת בשני השמות יש להתפלל עליה בשני השמות. ואם היא רוצה שהתפילה תתקבל תתפלל גם היא על עצמה ותקבל להשתדל באיזו מצוה במיוחד (כמו צניעות, טהרה, הדלקת נרות יפים לכבוד שבת וקבלת שבת לפני הזמן) ובע"ה תיוושע.
שאלה: ילד מתרומת ביצית: האם ילד שנוצר מזרע יהודי וביצית גויים וגדל ברחם של אמא יהודיה נחשב יהודי? יש לציין שעשו לו ברית מילה ושני ההורים יהודיים רק הביצית של גויה.
תשובה: שאלה זאת קשה ויש בזה דיעות שונות, יש אומרים שבעלת הביצית היא האמא ולכן הילד לא נחשב כיהודי וחייבים לגיירו, יש אומרים שהיולדת היא האמא ולכן הילד יהודי ולא צריך גיור ויש אומרים שכיון שיש ספק צריך לגייר את הילד מספק.
שאלה: עובי הקירות דק מאוד- לגבי הלכות מזוזה: אבקש את הכרעת הרב דוד חי הכהן למנהג הספרדים. הנמוקי יוסף כותב הלכות מזוזה דף טז, שאם יש חדר שהמשקוף עומד על הקירות אך העובי שלהם הוא פחות מטפח אין חיוב לשים מזוזה. מה המנהג למעשה?
תשובה: המנהג למעשה לחייב בקביעת מזוזה גם בקיר דק, כיון שבזמננו בונים קירות דקים מחומר קשיח המקנה יציבות, ובזמנים קודמים הקירות הדקים לא היו יציבים מספיק ועל כן פטרו אותם.
שאלה: קדושת השם בכתיבת סת"ם - המשך: התכוונתי, שכאשר הסופר באחד הימים תיקן משהו בשמות השם ואמר רק "לשם קדושת השם" ולא אמר "לשם קדושת ס"ת"? השאלה נשאלה בהמשך לשאלה "קדושת השם בכתיבת סת"ם"
תשובה: לכאורה כיון שקדושת השם גדולה מקדושת ס"ת בכלל מאתיים מנה, וגם יש לדון שסתמו כלשמו.
שאלה: עשיית מצות עבודת יד: לא שטפתי ידיים לפני שלשתי את הבצק שממנו הכנתי את המצות, בלי ידיעה שזה אסור, האם המצות כשרות?
תשובה: ב"ה שלו-ם וברכה אם אין חשש שהיה חמץ דבוק לידיים בדיעבד המצות כשרות. וגם אם יש חשש שהיה חמץ והוא התבטל בתוך הבצק על פי השו"ע(אור"ח תמ"ז, ד') - לא חוששים שהחמץ חוזר וניעור בפסח. ואף על פי הרמ"א בדבר יבש חוששים שחוזר וניעור בפסח אולם קמח חמץ שנתערב בקמח כשר ולא ניכר בתערובת נחשב לדבר לח שלא חוזר וניעור גם על פי הרמ"א. אם כן בדיעבד אפשר להקל גם לפי הרמ"א אף כאשר היה חשש שפירור בצק חמץ התערב בבצק שהוא לא חמץ בתנאי הוא והתבטל ולא ניכר ואחר כך נאפה לפני פסח. (עיין משנה ברורה שם תנ"ג סקי"ז) שנזכה לאכול השנה מהזבחים והפסחים הרב חגי בר גיורא
שאלה: נסיעה לארץ מחו"ל ביום טוב שני של פסח : אנו נוסעים לחו"ל לבקר משפחה בספרד. סבתי חולה ולכן אנו מבקרים אותה ועושים איתם את כל הפסח. ליל הסדר נעשה פעמים יום טוב ראשון ושני. בשביעי של פסח אנו נשמור ונעשה את החג. ביום טוב שני של שביעי של פסח תוכנן לנו חזרה לארץ. שאלתי היא כזאת, אנו שומרי תורה ומצוות דתיים אני יודעת כי ישנה בעיה חמורה של מראית עין בדבר, אך האם יש בכך בעיה הלכתית גמורה? האם זה יחשב כאילו חיללנו יום טוב ונסענו חזרה לארץ? לשנות את הכרטיסים זה לבטל אותם ואנו לא רוצים לא מדובר בקצת כסף אלא הרבה כי אנו 5 אנשים 4 אנשים מבוגרים ותינוקת אחת. מה עלינו לעשות לשנות בכל זאת?
תשובה: הייתם צריכים להזמין כרטיסים למועד אחר
שאלה: תליית תפילת כלה בחדר שינה: בתפילת כלה מופיע שם ה בצורה הזו- "ה ", אולם יש בה פסוקים, כגון: "נעשה אדם בצלמנו." יותר משלושה מילים מפסוק. האם מותר לתלותה בחדר השינה שלנו? השאלה נשאלה בהמשך לשאלה "תליית תפילת כלה בחדר שינה"
תשובה: : מכיון שלא נכתב לצורך דברי תורה ניתן לתלות.
שאלה: כשרות של מוצר מחו"ל ללא חותמת הכשר: הרב! מישהו ביקש ממני לשאול: הוא קנה אבקת חלבונים (super QUAD) שמיוצרת בחו"ל. על האריזה אין שום חותמת כשרות, אך האדם שמכר לו את המוצר הראה מסמך המראה שיש על המוצר כשרות ואישור של הרה"ר. הדבר מוזר שכן כתוב על האריזה שהמפעל מייצר בין היתר מוצרים שמכילים שבלולים וצדפות. האם באמת מדובר בתעודה מזוייפת לא נכונה?
תשובה: ב"ה שלו-ם וברכה אין לאכול מוצרים מחו"ל אלא אם כן מודפס על האריזה שם נותן הכשרות באישור של הרבנות הראשית לישראל. במקומות ציבוריים(אולמות, מסעדות וכו') יש גם לדרוש לקבל את האישור של הרבנות הראשית ולבדוק שהמוצר תואם למה שכתוב באישור. כי לפעמים מזייפים ומדפיסים שיש אישור למרות שאין ולפעמים האישור ניתן רק לקוד יצור מסוימים. יש לדעת שבניגוד לרבנות הראשית חלק מהכשרויות בחו"ל מקלות ומתירות שימוש בחלב נוכרי, בבישול נוכרי בקיטור ולא חוששים לאיסור חדש. הרב חגי בר גיורא
שאלה: כלאי כרם עם שעועית: יש לנו בחצר נטיעות גפן הנטועות בשורה עלגבול החצר לאורך גדר של רשת מעויינים עליה בעיקר נסמכת הגפן ומצדה השני קיר אנכי היורד לרחוב שמתחת לחצר. יום אחד החליטו הילדים לשתול שעועית שהנביטו בגן בצידה הפנימי של החצר. מדדתי את השתיל והוא נמצא 80 ס"מ מעיקר הגפן הקרוב. א. האם לשורה זו יש דין גפן יחידית ואז אין בעיה? ב. האם בשל הגדר זה דין עריס ויש לעקור את השעועית שרחוקה פחות מד אמות? ג. מה דין קטניות כשעועית בכרם, האם זה כשאר ירקות ואיסור ד"ת או שדינם שונה והאיסור מדבריהם?
תשובה: וברכת ד' 1. דיני עריס מזקיקים שיהיו חמישה גפנים, אבל בגפן אחת אין דיני עריס, אלא ככל גפן יחידית שאם אין הגפן סוככת על השעועית, והקטנית רחוקה ששה טפחים אין בהם כלאים, אבל אם הגפן סוככת על השעועית אין להתיר. 2. אין משמעות לשאלות הנוספות על פי הנאמר בסעיף 1. חג כשר ושמח יהודה הלוי עמיחי מכון התורה והארץ כפר דרום אשקלון